钦定古今图书集成/理学汇编/字学典/第124卷 > 王衡
## 钦定古今图书集成/理学汇编/字学典/第124卷 > 王衡

按《眉公集》：“王衡字辰玉，号缑山，文肃公子。戊子顺天
举首，辛丑会试第二，廷试亦如之。授编修。劭令清举，
飘飘若霞外人。诗文有权度铢两，书法出颜平原、苏眉山。”

按《学古绪言》：“编修君天授既优，工力日深。小自指顶
而上，至径可二寸，皆极娟好，更饶风骨。又大而四五
寸，或大至尺馀，皆不烦绳削，而趣溢出。更假之年，直
可追蹑北宋名迹。”